
Temeljem članka 50. stavak 4. točka 1. Statuta Općine Mljet (Službeni glasnik Općine Mljet broj 1/18), Općinski načelnik Općine Mljet dana travnja 2018. godine donosi slijedeći

Z A K LJ U Č A K
o utvrđivanju prijedloga Odluke o raspisivanju izbora za Vijeća mjesnih odbora
na području Općine Mljet
 (88/2018-OA)

I.
	Utvrđuje se prijedlog Odluke o raspisivanju izbora za Vijeća mjesnih odbora na području Općine Mljet, i to:
	
Temeljem članka 2. stavak 1. Odluke o provedbi izbora za članove Vijeća mjesnih odbora („Službeni glasnik Općine Mljet“ broj 3/18), a u svezi s člankom 70. i 71. Statuta Općine Mljet („Službeni glasnik Općine Mljet“ broj 1/18), a uz shodnu primjenu odredbi Zakona o lokalnim izborima („Narodne novine“ broj 144/12 i 121/16), Općinsko vijeće Općine Mljet na svojoj __ sjednici održanoj dana ___________ 2018. godine donijelo je slijedeću

O D L U K U
o raspisivanju izbora za Vijeća mjesnih odbora na području Općine Mljet

I.
	Raspisuju se izbori za Vijeća mjesnih odbora na području Općine Mljet, a za slijedeće mjesne odbore:
1. MO Soline
1. MO Goveđari;
1. MO Polače;
1. MO Blato;
1. MO Zabrežje;
1. MO Zadublje;
1. MO Sobra;
1. MO Prožura;
1. MO Maranovići i
10. MO Korita.

II.
	Sukladno odredbi članka 72. stavak 1. Statuta Općine Mljet u Vijeće mjesnih odbora bira se 5 (pet) članova.

III.
	Sukladno odredbi članka 5. stavak 2. Odluke o provedbi izbora za članove Vijeća mjesnih odbora pravo na podnošenje kandidacijskih lista imaju registrirane političke stranke, a mogu se podnositi i kandidacijske liste birača, sukladno odredbama zakona, Statuta, Odluke o provedbi izbora za članove Vijeća mjesnih odbora i ovoj Odluci.
	Kad se predlaže kandidacijska lista birača za njenu pravovaljanost potrebno je prikupiti najmanje 15 (petnaest) potpisa birača, s tim što jedan birač može podržati više kandidacijskih lista.

IV.
	Izbori iz točke I. ove Odluke održat će se dana 20. svibnja 2018. godine.

V.
	Vrijeme glasovanja na dan izbora utvrđuje se od 09:00 do 17:00 sati.

VI.
	Za članove Općinskog izbornog povjerenstva, nakon prethodne konzultacije s političkim strankama pozicije i opozicije, imenuju se:
1. _____________________, za predsjednika;
_____________________, za zamjenika predsjednika;
2. _____________________, za člana;
_____________________, za zamjenika člana
3. _____________________, člana;
_____________________, zamjenika člana.

Općinsko izborno povjerenstvo ima sva prava i dužnosti utvrđene člankom 8. Odluke o provedbi izbora za članove Vijeća mjesnih odbora na području Općine Mljet, i to:
1. izravno brine o zakonitoj pripremi i provedbi izbora za članove Vijeća;
2. propisuje i objavljuje obvezatne upute za rad izbornih tijela;
3. propisuje obrasce u postupku pripreme i provedbe izbora;
4. nadzire financiranje izborne promidžbe sukladno odredbama posebnog zakona, Statuta i ove Odluke;
5. obavlja sve tehničke pripreme za obavljanje izbora za članove Vijeća;
6. ovjerava očitovanja kandidata o prihvaćanju kandidature za članove Vijeća;
7. objavljuje kandidacijske liste na temelju pravovaljanog prijedloga, sastavlja i objavljuje zbirnu listu svih kandidacijskih lista za izbor članova Vijeća;
8. određuje biračka mjesta na području pojedinog mjesnog odbora;
9. imenuje biračke odbore na području pojedinog mjesnog odbora, na način da samostalno imenuje predsjednika i zamjenika predsjednika, dok se o članovima i zamjenicima članova konzultira s političkim strankama pozicije i opozicije;
10. nadzire rad biračkih odbora na biračkim mjestima;
11. nadzire pravilnost izborne promidžbe sukladno odredbama posebnog zakona, Statuta i ove Odluke;
12. prikuplja i zbraja rezultate glasovanja na biračkim mjestima na području svakog mjesnog odbora;
13. objavljuje rezultate izbora za članove Vijeća pojedinog mjesnog odbora u skladu s odredbama Statuta Općine i ove Odluke;
14. utvrđuje je li osigurana odgovarajuća zastupljenost predstavnika nacionalnih manjina u Vijeću i
15. određuje članove stručnog tima za obavljanje administrativnih i tehničkih poslova, kao i visinu naknade članova stručnog tima i obavlja i druge poslove propisane Izbornim zakonom, Statutom Općine i ovom Odlukom.

VII.
	Zadnji rok za predaju kandidacijskih lista utvrđuje se dana 30. travnja 2018. godine u 16:00 sati.

VIII.
	Izborna promidžba počinje danom objave pravovaljanih kandidacijskih lista i traje do 18. svibnja 2018. godine do 24,00 sati, kada nastupa izborna šutnja koja traje do 20. svibnja 2018. godine do 17:00 sati.

IX.
Visina naknada tijela za provedbu izbora: Općinskog izbornog povjerenstva i biračkih odbora utvrđuje se kako slijedi:
I. Općinsko izborno povjerenstvo
1. Predsjednik i zamjenik predsjednika		2.000,00 kn i
2. Članovi i zamjenici članova			1.200,00 kn
II. Birački odbor
1. Predsjednik i zamjenik predsjednika		   200,00 kn i
2. Članovi i zamjenici članova			   150,00 kn.
Materijalni troškovi odobravaju se do visine od 5.000,00 kn.
Troškovi promidžbe odobravaju se u visini od 10.000,00 kn.
X.
	Ova Odluka objavit će se na mrežnoj stranici Općine Mljet, oglasnoj ploči Općine Mljet, oglasnim pločama po naseljima i u lokalnom tjednom listu.

XI.
	Ova Odluka stupa na snagu danom donošenja, a objavit će se u „Službenom glasniku Općine Mljet“.


II.
	Ovaj prijedlog upućuje se na donošenje Općinskom vijeću Općine Mljet.

III.
	Ovaj Zaključak stupa na snagu danom donošenja.


	Dostaviti:						Općinski načelnik:
1. Predsjednik OV-a
2. Registar akata					Đivo Market, dipl. ing.
3. Pismohrana	

